KOMISSION PÄÄTÖS,

annettu 23 päivänä huhtikuuta 2010,

elintarvikkeiden ja rehujen turvallisuuden sekä eläinten terveyden ja hyvinvoinnin alalla ”Koulutuksen parantaminen elintarvikkeiden turvallisuuden lisäämiseksi” -ohjelman puitteissa annettavaa koulutusta koskevan vuoden 2010 työohjelman rahoittamisesta

(2010/230/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1), jäljempänä ’varainhoitoasetus’, ja erityisesti sen 75 artiklan,

ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (2), jäljempänä ’soveltamissäännöt’, ja erityisesti sen 90 artiklan,

ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (3) ja erityisesti sen 12 artiklan 3 kohdan,

ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (4) ja erityisesti sen 66 artiklan 1 kohdan b ja c alakohdan,

sekä katsoo seuraavaa:

Asetuksessa (EY) N:o 882/2004 vahvistetaan yleiset säännöt sellaista virallista valvontaa varten, jolla todetaan erityisesti, että noudatetaan sääntöjä, joilla pyritään estämään, poistamaan tai vähentämään hyväksyttäville tasoille ihmisiin ja eläimiin kohdistuvia riskejä ja takaamaan oikeudenmukaiset käytännöt rehujen ja elintarvikkeiden kaupassa ja suojelemaan kuluttajien etuja. Kyseisen asetuksen 51 artiklassa säädetään, että komissio voi järjestää koulutusta mainitussa asetuksessa tarkoitetusta virallisesta valvonnasta vastaavien jäsenvaltioiden toimivaltaisten viranomaisten henkilöstölle. Myös kolmansien maiden, varsinkin kehitysmaiden, edustajat voivat osallistua tähän koulutukseen. Koulutuksessa voidaan käsitellä erityisesti unionin rehu- ja elintarvikelainsäädäntöä sekä eläinten terveyttä ja hyvinvointia koskevia sääntöjä.

Komissio on laatinut ”Koulutuksen parantaminen elintarvikkeiden turvallisuuden lisäämiseksi” -ohjelman asetuksessa (EY) N:o 882/2004 asetettujen tavoitteiden saavuttamiseksi. Komission tiedonannossa KOM(2006) 519 lopullinen (5) tarkastellaan koulutuksen tulevaan järjestämiseen liittyviä vaihtoehtoja.

Kansanterveysalalla toteutettavaa yhteisön toimintaa hallinnoivan toimeenpanoviraston ”kansanterveysalan toimintaohjelman toimeenpanovirasto” perustamisesta neuvoston asetuksen (EY) N:o 58/2003 mukaisesti 15 päivänä joulukuuta 2004 tehdyllä komission päätöksellä 2004/858/EY (6) perustettiin terveys- ja kuluttaja-asioiden toimeenpanovirasto, jäljempänä ’virasto’.

Lisäksi 9 päivänä syyskuuta 2008 tehdyllä komission päätöksellä K(2008) 4943 virastolle siirrettiin tiettyjä hallinto- ja ohjelman täytäntöönpanoon liittyviä tehtäviä asetuksen (EY) N:o 882/2004 nojalla toteutettavien elintarviketurvallisuuteen liittyvien koulutustoimenpiteiden osalta. Virastolle olisi tämän vuoksi myönnettävä vuodeksi 2010 toiminta-avustus ”Koulutuksen parantaminen elintarvikkeiden turvallisuuden lisäämiseksi” -ohjelmaan liittyvien toimien rahoittamiseksi.

Koska vuoden 2010 työohjelma on riittävän yksityiskohtainen toimintakehys, tämä päätös on soveltamissääntöjen 90 artiklassa tarkoitettu rahoituspäätös.

Tämän päätöksen soveltamiseksi on aiheellista määritellä termi ”olennainen muutos” soveltamissääntöjen 90 artiklan 4 kohdan mukaisesti.

Asetuksen (EY, Euratom) N:o 1605/2002 83 artiklan mukaan menot olisi vahvistettava, hyväksyttävä ja maksettava soveltamissäännöissä vahvistettujen määräaikojen kuluessa. Soveltamissäännöissä täsmennetään myös edellytykset, joiden täyttyessä velkojilla on oikeus saada myöhässä maksetuista määristä viivästyskorkoa. Viivästyskorko maksetaan samasta budjettikohdasta kuin alkuperäinen meno.

ON HYVÄKSYNYT TÄMÄN PÄÄTÖKSEN:

1 artikla

Hyväksytään liitteenä oleva työohjelma ”Koulutuksen parantaminen elintarvikkeiden turvallisuuden lisäämiseksi” -ohjelman panemiseksi täytäntöön vuonna 2010. Kyseessä on varainhoitoasetuksen 75 artiklassa tarkoitettu rahoituspäätös.

2 artikla

1. Työohjelman täytäntöönpanemiseksi annettavan komission rahoitusosuuden kokonaismäärä on 15 370 000 euroa, joka rahoitetaan seuraavista Euroopan unionin yleisen talousarvion 2010 budjettikohdista:

c)

2. Edellä 1 kohdan c alakohdassa säädetty määrä maksetaan terveys- ja kuluttaja-asioiden toimeenpanovirastolle, ja kyseessä on toiminta-avustus.

3. Myöhästyneistä maksuista aiheutuva viivästyskorko voidaan myös maksaa samoista budjettikohdista asetuksen (EY, Euratom) N:o 1605/2002 83 artiklan mukaisesti.

3 artikla

Työohjelman kattamiin toimiin sidottujen määrärahojen kumulatiivisia muutoksia, jotka ovat enintään 20 prosenttia 2 artiklan 1 kohdassa tarkoitetusta enimmäisrahoitusosuudesta, ei pidetä asetuksen (EY, Euratom) N:o 2342/2002 90 artiklan 4 kohdassa tarkoitetulla tavalla olennaisina edellyttäen, että ne eivät huomattavasti vaikuta työohjelman luonteeseen ja tavoitteisiin.

Tulojen ja menojen hyväksyjä voi tehdä tällaisia muutoksia noudattaen moitteettoman varainhoidon ja suhteellisuuden periaatteita.

(1) EYVL L 248, 16.9.2002, s. 1.

(2) EYVL L 357, 31.12.2002, s. 1.

(3) EYVL L 11, 16.1.2003, s. 1.

(4) EUVL L 165, 30.4.2004, s. 1.

(5) SEC(2006) 1163 ja SEC(2006) 1164, 20.9.2006.

(6) EUVL L 369, 16.12.2004, s. 73.

LIITE

Elintarvikkeiden ja rehujen turvallisuuden sekä eläinten terveyden ja hyvinvoinnin alalla ”Koulutuksen parantaminen elintarvikkeiden turvallisuuden lisäämiseksi” -ohjelman puitteissa annettavaa koulutusta koskeva vuoden 2010 työohjelma

1.1 Johdanto

Tässä työohjelmassa on kolme täytäntöönpanotoimea vuodelle 2010. Asetuksessa (EY) N:o 882/2004 asetettujen tavoitteiden perusteella määrärahojen jako ja pääasialliset toimet ovat seuraavat:

1.2 Hankinnat (toteutetaan suoran keskitetyn hallinnoinnin kautta) 1.2.1 Koulutus: koulutusohjelman toteuttamista koskevat sopimukset ulkopuolisten toimittajien kanssa 14 000 000 euroa 1.2.2 Koulutus: vuosiraportti, tietotekniset laitteet ja välineet, tiedotusmateriaali, informaatio-ja viestintätuki 260 000 euroa 1.3 Muut toimet: toiminta-avustus terveys-ja kuluttaja-asioiden toimeenpanovirastolle 1 110 000 euroa YHTEENSÄ 15 370 000 euroa

1.2 Hankinnat

Hankintasopimuksia varten on varattu määrärahoja yhteensä 14 000 000 euroa vuodeksi 2010.

1.2.1 Koulutus: koulutusohjelman toteuttamista koskevat sopimukset ulkopuolisten toimittajien kanssa

OIKEUSPERUSTA

Asetuksen (EY) N:o 882/2004 51 artikla ja 66 artiklan 1 kohdan b alakohta

BUDJETTIKOHTA

Budjettikohta: 17 04 07 01

SOPIMUSTEN ALUSTAVA MÄÄRÄ JA LUONNE

Kutakin jäljempänä mainittua teknistä aihepiiriä varten tehdään yksi tai useampi erillinen palveluhankintasopimus. Arvion mukaan palveluhankintasopimuksia tehdään seitsemisentoista. Ulkoiset sopimuspuolet huolehtivat lähinnä koulutuksen organisatorisista ja logistisista seikoista.

SOPIMUSTEN ALUSTAVA KOHDE (JOS MAHDOLLISTA)

Vuoden 2010 koulutustoimissa käsitellään seuraavia aiheita:

— eläinlääkärintarkastukset ja elintarvikkeiden ja rehujen turvallisuuden valvontaan kuuluvat tarkastukset, jotka tehdään rajatarkastusasemilla (lentoasemilla, satamissa sekä maantie- ja rautatieliikenteessä),

— zoonoosit ja elintarvikkeiden mikrobiologiset vaatimukset,

— eläinten hyvinvointi,

— kasvinsuojeluaineet,

— rehulainsäädäntö: pääpaino rehuja koskevissa hygieniasäännöissä,

— tarttuvien spongiformisten enkefalopatioiden ehkäisy, valvonta ja hävittäminen,

— muiden kuin eläinperäisten tuotteiden valvonta tuonnin yhteydessä,

— EU:n laatujärjestelmät (luonnonmukainen tuotanto ja maantieteelliset merkinnät),

— virallisen valvonnan järjestelmien sisäinen tarkastus,

— tuki unionin valvonnalle jäsenvaltioissa ja kolmansissa maissa,

— elintarvikkeita ja rehuja koskeva nopea hälytysjärjestelmä RASFF / yhdennetty eläinlääkinnällinen tietojärjestelmä Traces kolmansissa maissa,

— muuntogeenisten organismien analyysi,

— EU:n elintarvikesäännöstö ja elintarvikkeiden tuonnille asetetut vaatimukset,

— erittäin tarttuvan lintuinfluenssan ja muiden eläintautien määritys ja valvonta,

— muut eläinten terveyttä ja hyvinvointia sekä rehujen ja elintarvikkeiden turvallisuutta koskevat kysymykset, yhteistyö muiden kansainvälisten järjestöjen kanssa elintarviketurvallisuutta koskevien koulutustoimenpiteiden alalla sekä tutkimukset, konferenssit ja arvioinnit.

TÄYTÄNTÖÖNPANO

Terveys- ja kuluttaja-asioiden toimeenpanovirasto hallinnoi ja käyttää 13 320 000 euroa (asetuksen (EY) N:o 882/2004 mukaisten elintarviketurvallisuustoimenpiteiden rahoitus) (komission päätös 2008/544/EY (1)). Loput 680 000 euroa komissio käyttää muuntogeenisiä organismeja koskevan ohjelman sekä tutkimusten, konferenssien ja arviointien rahoittamiseksi.

ALUSTAVA AIKATAULU HANKINTAMENETTELYN KÄYNNISTÄMISEKSI

Arviolta huhti-kesäkuussa, jotta sopimukset saadaan tehtyä vuoden 2010 kuluessa.

TARJOUSPYYNTÖJEN ALUSTAVA MÄÄRÄ

14 000 000 euroa.

1.2.2 Koulutus: vuosiraportti, tietotekniset laitteet ja välineet, tiedotusmateriaali, informaatio- ja viestintätuki

OIKEUSPERUSTA

Asetuksen (EY) N:o 882/2004 66 artiklan 1 kohdan c alakohta

BUDJETTIKOHTA

Budjettikohta: 17 01 04 05

SOPIMUSTEN ALUSTAVA MÄÄRÄ JA LUONNE

Arvion mukaan palveluhankintasopimuksia tehdään noin kolme.

SOPIMUSTEN ALUSTAVA KOHDE (JOS MAHDOLLISTA)

Näistä määrärahoista rahoitettavat toimet on tarkoitettu tietoteknisiin ja verkko-opiskelun laitteisiin ja välineisiin, tiedotusmateriaaliin ja informaatio- ja viestintätukeen sekä koulutusohjelmien järjestämiseen.

TÄYTÄNTÖÖNPANO

Terveys- ja kuluttaja-asioiden pääosasto panee tämän toimen täytäntöön suoraan.

ALUSTAVA AIKATAULU HANKINTAMENETTELYN KÄYNNISTÄMISEKSI

Arviolta huhti- ja syyskuun välisenä aikana.

TARJOUSPYYNTÖJEN ALUSTAVA MÄÄRÄ

260 000 euroa.

1.3 Muut toimet: toiminta-avustus terveys- ja kuluttaja-asioiden toimeenpanovirastolle

OIKEUSPERUSTA

Asetus (EY) N:o 58/2003, erityisesti 12 artiklan 3 kohta

BUDJETTIKOHTA

Budjettikohta: 17 01 04 31

MÄÄRÄ

1 110 000 euroa

TÄYTÄNTÖÖNPANOTOIMEN KUVAUS JA TAVOITE

Viraston toimintaa vuonna 2010 rahoitetaan unionin yleisestä talousarviosta rahoitusnäkymäotsakkeeseen 2 kuuluvien ohjelmien yhteydessä. Budjettikohdasta 17 01 04 31 suoritetaan viraston vuoden 2010 toiminta-avustus ”Koulutuksen parantaminen elintarvikkeiden turvallisuuden lisäämiseksi” -ohjelman osalta. Asetuksen (EY) N:o 58/2003 12 artiklan 3 kohdan mukaisesti toiminta-avustus on otettava niiden unionin ohjelmien varoista, joita virasto hallinnoi. Vuoden 2010 talousarvioon on sisällytetty kaksi erillistä budjettikohtaa virastolle maksettavaa avustusta varten, toinen rahoitusnäkymäotsakkeeseen 2 ja toinen otsakkeeseen 3b kuuluvia ohjelmia varten.

(1) EUVL L 173, 3.7.2008, s. 27.